open-index/open-wikipedia-markdown huggingface dataset:
कैवल्य

विवेक उत्पन्न होने पर औपाधिक दुख सुखादि - अहंकार, प्रारब्ध, कर्म और संस्कार के लोप हो जाने से आत्मा के चितस्वरूप होकर आवागमन से मुक्त हो जाने की स्थिति को **कैवल्य** कहते हैं। 

पातंजलसूत्र के अनुसार चित्‌ द्वारा आत्मा के साक्षात्कार से जब उसके कर्त्तृत्त्व आदि अभिमान छूटकर कर्म की निवृत्ति हो जाती है तब विवेकज्ञान के उदय होने पर मुक्ति की ओर अग्रसारित आत्मा के चित्स्वरूप में जो स्थिति उत्पन्न होती हैं उसकी संज्ञा कैवल्य है। वेदांत के अनुसार परामात्मा में आत्मा की लीनता और न्याय के अनुसार अदृष्ट के नाश होने के फलस्वरूप आत्मा की जन्ममरण से मुक्तावस्था को कैवल्य कहा गया है। योगसूत्रों के भाष्यकार व्यास के अनुसार, जिन्होंने कर्मबंधन से मुक्त होकर कैवल्य प्राप्त किया है, उन्हें 'केवली' कहा जाता है। ऐसे केवली अनेक हुए है। बुद्धि आदि गुणों से रहित निर्मल ज्योतिवाले केवली आत्मरूप में स्थिर रहते हैं। हिंदू धर्मग्रंथों में शुक, जनक आदि ऋषियों को जीवन्मुक्त बताया है जो जल में कमल की भाँति, संसार में रहते हुए भी मुक्त जीवों के समान निर्लेप जीवनयापन करते है। जैन ग्रंथों में केवलियों के दो भेद - संयोगकेवली और अयोगकेवली बताए गए है।

## इन्हें भी देखें
* मोक्ष

## बाहरी कड़ियाँ
* कैवल्य ज्ञान का मार्ग महावीर
* अविद्या का विसर्जन होते ही कैवल्य की प्राप्ति (राँची एक्सप्रेस)

श्रेणी:भारतीय दर्शन
श्रेणी:जैन दर्शन
श्री संस्थान गौडपदाचार्य मठ

**श्री संस्थान गौडपदाचार्य मठ** गोवा के कवळे नामक स्थान पर स्थित एक मठ है। इसे **कवळे मठ** भी कहते हैं। यह दक्षिण भारतीय सारस्वत ब्राह्मणों का सबसे पुराना मठ है।

## बाहरी कड़ियाँ
* Official Website of Shri Saunstan Gaudapadacharya matha
* Shree Shantadurga Devi, Kavale, Ponda, Goa, Official Website
* Rajapur Saraswat Brahmin Website

श्रेणी:हिन्दू संस्थान
श्रेणी:गोवा
मुद्राशास्त्र

**मुद्राशास्त्र** (Numismatics) सिक्कों, कागजी मुद्रा आदि के संग्रह एवं उसके अध्ययन का विज्ञान है।

मुद्राशास्त्र इतिहास और संस्कृति को जानने का सर्वाधिक विश्वनीय और दिलचस्प माध्यम है। मुद्राओं की धातु, शिल्प और प्रतीकों के माध्यम से उनका काल और मूल्य निर्धारण किया जाता है तथा उनके सूक्ष्म अध्ययन से उस समय के समाज की आर्थिक, सामाजिक और सांस्कृतिक अवस्था को जाना जा सकता है। यह एक छंद भी है  |

## सन्दर्भ

## इन्हें भी देखें
* परमेश्वरीलाल गुप्त - भारत के महान मुद्राशास्त्री

## बाहरी कड़ियाँ
* प्राचीन भारतीय मुद्राएँ (गूगल पुस्तक ; लेखक - राजवन्त राव ; प्रदीप कुमार राव)

श्रेणी:इतिहास
*
परमेश्वरीलाल गुप्त

**डॉ परमेश्वरीलाल गुप्त** (२४ दिसम्बर १९१४ - २९ जुलाई २००१) भारत के स्वतंत्रता-संग्राम सेनानी, मुद्राशास्त्री, इतिहासकार एवं हिन्दी साहित्यकार थे। 

## जीवनवृत
उनका जन्म उत्तर प्रदेश के आजमगढ़ में हुआ था। सन् १९३० में जब वे 'वेजली हाई स्कूल' में थे, नेहरू की गिरफ्तारी के विरुद्ध उन्होने विरोध आयोजित किया था जिसके कारण उन्हें विद्यालय से निकाल दिया गया। उसके बाद वे भारतीय राष्ट्रीय कांग्रेस के सदस्य बने और कई बार अंग्रेज सरकार ने उन्हें जेल भेजा।। वे आजमगढ़ में इतने लोकप्रिय हुए कि 'आजमगढ़ के नेहरू' कहलाने लगे।

सन् १९४७ में जब भारत स्वतंत्र हो गया, उन्होने राजनीति से संयास ले लिया। इसके उपरान्त उन्होने अपना पूरा जीवन अपनी ज्ञानपिपासा को बुझाने में लगा दिया। उन्होने पुनः विद्याथीजीवन में प्रवेश किया और प्राचीन भारतीय इतिहास एवं संस्कृति विषय लेकर प्रथम श्रेणी में एमए की परीक्षा उतीर्ण की। इसके उपरान्त उन्होने बनारस हिन्दू विश्वविद्यालय से पीएचडी की।

## समाज सुधार एवं पत्रकारिता
आजादी की लड़ाई के साथ-साथ श्री गुप्त सामाजिक बुराइयों के विरुद्ध भी लड़े। इसके लिये उन्होने 'अग्रवाल सेवक मण्डल' और 'अग्रवाल युवक संघ' भी बनाया। उन्होने आजमगढ़ के लोगों के की शिक्षा के विकास पर भी ध्यान दिया और वहाँ एक सार्वजनिक पुस्तकालय की स्थापना की। बालिका शिक्षा के लिये उन्होने एक बालिका प्राइमरी स्कूल की स्थापना की जो आगे चलकर महाविद्यालय बन गया।

उन्होने वाराणसी से छपने वाले 'आज' तथा आगरा से प्रकाशित 'सैनिक' नामक दैनिकों के सम्पादकीय मण्डल में भी लगभग १५ वर्षों तक अपनी सेवाएँ दीं।

## मुद्राशास्त्री
डॉ गुप्त ने वाराणसी के भारत कलाभवन में सन् १९५० से सन् १९५४ तक सहायक संग्रहालयाध्यक्ष (क्यूरेटर) के पद पर काम किया। उसके बाद सन् १९६२ तक उन्होने प्रिंस ऑफ वेल्स म्यूजियम में मुद्राशास्त्री के रूप में कार्य किया। सन् १९६३ से १९७२ तक वे पटना संग्रहालय के अध्यक्ष रहे। सेवानिवृत्ति के बाद वे नासिक में रहने लगे और वहीं भारतीय मुद्राशास्त्रीय अध्ययन शोध संस्थान (Indian Institute of Research in Numismatic Studies) की स्थापना की। आज यह एशिया में अपने तरह का अकेला प्रतिष्ठान है।

उनका प्रथम शोधपत्र सन् १९४२ में भारतीय मुद्राशास्त्रीय सोसायटी के जर्नल में प्रकाशित हुआ था। उसके बाद उन्होने ३२ पुस्तकें एवं कोई ढ़ाई सौ शोधपत्र लिखे। अति प्राचीन भारतीय पंच-मार्क सिक्कों के तो वे सर्वश्रेष्ठ विद्वान थे। 

## सम्मान एवं पुरस्कार
डॉ गुप्त को अनेकों सम्मान एवं पुरस्कार मिले। भारतीय मुद्राशास्त्रीय सोसायटी (Numismatic Society of India) ने उन्हें सन् १९५४ में 'चक्रविक्रम' मेडल प्रदान किया। फिर सन् १९६२ में 'नेल्सन राइट मेडल' (Nelson Wright Medal) प्रदान किया और सन् १९७२ में अपना अवैतनिक फेलो बनाया। 'रॉयल नुमिस्मैटिक सोसायटी' ने भी उन्हें सन् १९७५ में अपना अवैत्तनिक फेलो चुना। उसी वर्ष कोलकाता की एशियाटिक सोसायटी ने उन्हें 'यदुनाथ सरकार स्वर्न पदक' प्रदान किया। सन् १९८६ में डॉ गुप्त को अन्तरराष्ट्रीय मुद्राशास्त्रीय आयोग का अवैतनिक सदस्य बनाया गया। सन् १९८७ में उन्हें अमेरिकी मुद्राशास्त्रीय सोसायटी का मेडल (Archer M. Huntington Medal) प्रदान किया गया। सन् १९९३ में उन्हें मुम्बई की एशियाटिक सोसायटी का अवैतनिक फेलो चुना गया। 

## बाहरी कड़ियाँ
* OBITUARIES : PARMESHWARI LAL GUPTA
* विलक्षण प्रतिभा के धनी थे डॉ॰ गुप्त

श्रेणी:इतिहासकार
श्रेणी:हिन्दी साहित्यकार
श्रेणी:भारत के मुद्राशास्त्री
श्रेणी:भारतीय स्वतंत्रता सेनानी
ऍनजीसी ६८२२

**ऍनजीसी ६८२२** (NGC 6822), जिसे **बरनार्ड की गैलेक्सी** (Barnard's Galaxy) और **आईसी ४८९५** (IC 4895) भी कहा जाता है, एक डन्डीय सर्पिल गैलेक्सी है जिसका आकार थोड़ा बेढंगा है। यह गैलेक्सियों के स्थानीय समूह की सदस्य है और आकाशगंगा (हमारी गैलेक्सी) के पास स्थित है। अपने ढाँचे और तारों के हिसाब से यह छोटे मॅजलॅनिक बादल नामक गैलेक्सी से काफ़ी मिलती-जुलती है। आकाश में यह धनु तारामंडल के क्षेत्र में नज़र आती है और हमसे क़रीब १६ लाख प्रकाश वर्ष की दूरी पर स्थित है।

## दृश्य

Image:NGC 6822 GALEX WikiSky.jpg|ऍनजीसी ६८२२ से उत्पन्न होता पराबैंगनी (अल्ट्रावायोलॅट) प्रकाश
Image:Glowing Gas Cloud in the Star-Forming Region of Galaxy NGC 6822 (Hubble).jpg|ऍनजीसी ६८२२ में एक "तारों का जनन क्षेत्र"
Image:Region of NGC 6822.jpg|ऍनजीसी ६८२२ में एक "तारों की फ़ैक्ट्री"
Image:Barnard's Galaxy.jpg|यूरोपी अंतरिक्ष संघ द्वारा ली गई ऍनजीसी ६८२२ की एक तस्वीर


## इन्हें भी देखें
* स्थानीय समूह
* डन्डीय सर्पिल गैलेक्सी
* छोटा मॅजलॅनिक बादल
* आकाशगंगा

## सन्दर्भ


श्रेणी:डन्डीय सर्पिल गैलेक्सियाँ
श्रेणी:गैलेक्सियाँ
श्रेणी:स्थानीय समूह
श्रेणी:धनु तारामंडल
सरफ़रोश

सरफ़रोश निम्न फ़िल्मों के लिये प्रयोग हो सकता है:
* सरफ़रोश (1985 फ़िल्म) - 1985 में बनी एक हिन्दी फ़िल्म
* सरफ़रोश (1999 फ़िल्म) - 1999 में बनी एक हिन्दी फ़िल्म
बौनी अंडाकार गैलेक्सी

thumb|220px|ऍनजीसी १४७ एक बौनी अंडाकार गैलेक्सी है
[thumb|220px|ऍम ३२ एक बौनी अंडाकार गैलेक्सी है और [एण्ड्रोमेडा गैलेक्सी की एक उपग्रहीय गैलेक्सी भी है]]
**बौनी अंडाकार गैलेक्सी** ऐसी बौने आकार की अंडाकार गैलेक्सी को कहते हैं जो अन्य अंडाकार गैलेक्सियों की तुलना में काफ़ी छोटी हो। इन्हें हबल अनुक्रम की चिह्नावली में dE की श्रेणी दी जाती है। बौनी अंडाकार गैलेक्सियाँ आम तौर पर अन्य गैलेक्सियों की उपग्रहीय गैलेक्सियों के रूप में मिलती हैं या फिर गैलेक्सियों के झुंडों में पाई जाती हैं।

## अन्य भाषाओँ में
अंग्रेज़ी में "बौनी अंडाकार गैलेक्सी" को "ड्वॉर्फ़ ऍलिप्टिकल गैलॅक्सी" (dwarf elliptical galaxy) कहते हैं।

## निर्माण की अवधारणाएँ
बहुत से खगोलशास्त्री मानते हैं के बौनी अंडाकार गैलेक्सियाँ गैस और आन्ध्र पदार्थ (डार्क मैटर) के गुरुत्वाकर्षण के प्रभाव से एकत्रित होने से धीरे-धीरे बन जाती हैं और यही बौनी गैलेक्सियाँ आपस में मिलकर फिर बड़ी गैलेक्सियाँ बनती हैं। अगर इस विचार को माना जाए तो ब्रह्माण्ड में दिखने वाली बहुत सी महान गैलेक्सियाँ ऐसी बौनी गैलेक्सियों के टकराव और सम्मिलन से बनी हैं।

अन्य खगोलशास्त्री इस राए से असहमत हैं। उनका मानना है के जब महान सर्पिल गैलेक्सियाँ किसी समूह में होती हैं तो उनमें गुरुत्वाकर्षण से आपसी खींचातानी चलती रहती है। इसे कभी-कभी "गैलेक्सीय उत्पीड़न" (galaxy harassment, गैलॅक्सी हरैसमॅन्ट) कहते हैं और इस से गैलेक्सियाँ धीरे-धीरे अपना आकार बदल लेती हैं। फिर सर्पिल गैलेक्सियों की भुजाएँ और अन्य भाग इन बौनी गैलेक्सियों का रूप धारण कर लेती हैं। इस धारणा में विशवास रखने वाली वैज्ञानिक प्रमाण के तौर पर बहुत-सी बौनी अंडाकार गैलेक्सियों के अन्दर भुजा-रूपी ढांचों की मौजूदगी का वर्णन करते हैं।

## इन्हें भी देखें
* बौनी गैलेक्सी
* अंडाकार गैलेक्सी
* गैलेक्सी
* हबल अनुक्रम
* खगोलशास्त्र से संबंधित शब्दावली

## सन्दर्भ


श्रेणी:हबल अनुक्रम
श्रेणी:गैलेक्सियाँ
श्रेणी:हिन्दी विकि डीवीडी परियोजना
इन टाइम

***इन टाइम*** () 2011 में बनी विज्ञान पर आधारित फिल्म है, जिसमें अमैन्डा सेयफ्राइड, जस्टिन टिम्बरलेक, सिलियन मर्फी, ओलिविया वाइल्डे, एलेक्स पेट्टिफर, विंसन्ट कार्थइसिअर और जॉनी जेलेकी मुख्य भूमिका में हैं। फिल्म का लेखन व दिग्दर्शन एंड्र्यू निक्कोल द्वारा किया गया है और इसे 28 अक्तूबर 2011 को रिलीज़ किया गया था।

## सन्दर्भ

## बाहरी कड़ियाँ

श्रेणी:विज्ञान-फंतासी आधारित फ़िल्म
महामेघवाहन वंश

**महामेघवाहन राजवंश** (महा-मेघा-वाहन, दूसरी या पहली शताब्दी ईसा पूर्व से चौथी शताब्दी ईस्वी की शुरुआत तक) मौर्य साम्राज्य के पतन के बाद कलिंग का एक प्राचीन शासक राजवंश था।
पाकिस्तान टेलिविज़न कॉरपोरेशन

[thumb|220px|१९६४ में पाकिस्तान टेलिविज़न के पहले प्रसारण के मौक़े पर तब के पाकिस्तानी राष्ट्रपति [अयूब ख़ान (पाकिस्तानी शासक)|अयूब ख़ान]]
**पाकिस्तान टेलिविज़न कॉरपोरेशन** () या **पी॰टी॰वी॰** () पाकिस्तान का सरकारी टेलिविज़न प्रसारक है। इसका सर्वप्रथम प्रसारण २६ नवम्बर १९६४ को लाहौर से किया गया था। सन् २००७ तक इसने छह चैनलों पर प्रसारण करना चालू कर दिया था।

## इतिहास
सन् १९६१ में सय्यद वाजिद अली नाम के जाने-माने उद्योगपति ने जापान की निप्पोन ऍलॅक्ट्रिक कम्पनी (ऍन॰ई॰सी॰) के साथ एक समझौता किया जिसके तहत ऍन॰ई॰सी॰ की मदद से वे निजी क्षेत्र में एक पाकिस्तानी टेलिविज़न केंद्र स्थापित करने के लिए तैयार हो गए। उन्होंने उबैद-उर-रहमान नाम के प्रख्यात इंजिनीयर को इस केंद्र को चालू करने की ज़िम्मेदारी सौंपी। १९६२ में तजुरबे के लिए इस केंद्र से छोटे-मोटे प्रसारण किये गए। इन प्रसारणों से अयूब ख़ान की पाकिस्तानी सरकार का ध्यान इस तरफ़ गया और उन्होंने इस केंद्र को संचार मंत्रालय द्वारा नियंत्रित एक सरकारी प्रोजेक्ट में शामिल कर लिया। १९६३ में उबैद-उर-रहमान को फिर इस प्रोजेक्ट का नेतृत्व-भार दिया और ऍन॰ई॰सी॰ के साथ तालमेल जारी रखा। शुरू में यह प्रोजेक्ट लाहौर में रेडियो पाकिस्तान के दफ़्तर के पीछे के मैदान में खड़े एक तम्बू के अन्दर चलाया गया, लेकिन जल्द ही एक प्रसारण खम्बा और स्टूडियो की इमारत खड़ी की गई। २६ नवम्बर १९६४ को लाहौर केंद्र से प्रसारण सेवा शुरू हुई। दूसरा केंद्र १९६५ में ढाका में सक्रीय हुआ, जो अब बंगलादेश में है हालांकि तब पूर्वी पाकिस्तान में था। तीसरा केंद्र रावलपिंडी-इस्लामाबाद में १९६५ में ही शुरू हुआ और चौथा कराची में १९६६ में आरम्भ हुआ। १९७४ तक पेशावर और क्वेट्टा में भी केंद्र बन चुके थे।

शुरू में पाकिस्तान टेलिविज़न के सारे कार्यक्रम केवल काले-सफ़ेद (यानि ब्लैक एंड व्हाईट) माध्यम में थे लेकिन १९७६ में रंगीन प्रसारण आरम्भ हो गया। १९८७ में 'पाकिस्तान टेलिविज़न अकादेमी' शुरू की गई जिसमें इस माध्यम में काम करने ले इच्छुक लोगों को शिक्षा दी जाने लगी। इन सब चीज़ों के लिए पैसा सरकार और निजी क्षेत्र के व्यापारियों ने मिलकर लगाया। १९९१ में पी॰टी॰वी॰ ने उपग्रहीय प्रसारणों को ज़ोर-शोर से आरम्भ किया और १९९९ में डिजिटल टेलिविज़न प्रसारण शुरू किया।

१९७०, १९८० और १९९० के दशकों में पाकिस्तान टेलिविज़न के धारावाहिक नाटक भारतीय उपमहाद्वीप में सबसे अच्छे माने जाते थे। इनमें 'ख़ुदा की बस्ती', 'तीसरा किनारा', 'अनकही', 'तनहाईयाँ', 'आँगन टेढ़ा', 'फ़िफ़्टी-फ़िफ़्टी', 'स्टूडियो ढाई', 'स्टूडियो पौने-तीन', 'अँधेरा उजाला', 'सोना चांदी', 'उन्कल उर्फ़ी', 'वारिस', 'धूप किनारे', 'सुनहरे दिन' और 'चाँद गिरहन' जैसे ड्रामे बहुत प्रसिद्ध हुए और पाकिस्तान और उत्तर भारत दोनों में सराहे गए।

## इन्हें भी देखें
* पाकिस्तान
* दूरदर्शन

## सन्दर्भ


श्रेणी:पाकिस्तान के टी वी चैनल
नील पैट्रिक हैरिस

**निल पैट्रिक हैरिस** () एक अमरिकी अभिनेता, गायक, निर्देशक व जादुगर है।

मुख्य किरदारों में इनके *डुगी हाउज़र, एमडी*, *[[स्टारशिप ट्रुप्रर्स]]* में कर्नल कार्ल जेनकिन्स, *[[हाउ आई मेट योर मदर]]* में बार्नी स्टिन्सन, *[[हैरोल्ड ऐंड कुमार श्रंखला]]* में खुद का हि एक मनघडंत रूप, *[[द स्मर्फ्स]]* में पैट्रिक विन्सलो शामिल है।

इन्होने 7 जून 2009 में हुए 63वें टोनी पुरस्कारों व 20 सितंबर 2009 में हुए 61वें प्राइम टाइम एमी पुरस्कारों की मेजबानी की। 7 मार्च 2010 को इन्होने 82वें अकादमी पुरस्कारों में शुरूआती गाना गा कर सभिको अचंभे में डाल दिया था। 21 अगस्त 2010 को इन्हे दो एमी पुरस्कारों से सम्मानित किया गया।

सितंबर 2011 में हैरिस को हॉलिवुड वाक ऑफ फेम में उनके नाम का सितारा देकर सम्मानित किया गया।

## शुरुआती जिवन
हैरिस का जन्म ऐल्बुक्युर्क्यू, न्यु मेक्सिको में हुआ और वे रुइडोसो, न्यु मेक्सिको में बडे हुए। उनके माता पिता शिला और रॉन एक रेस्टरॉ चलाते थे।

## फिल्मोग्राफी

## सन्दर्भ

## बाहरी कड़ियाँ

श्रेणी:अभिनेता
श्रेणी:गायक
श्रेणी:निर्देशक
श्रेणी:जीवित लोग
श्रेणी:अमेरिकी अभिनेता
श्रेणी:1973 में जन्मे लोग
द स्मर्फ्स

***द स्मर्फ्स*** () 2011 में बनी पारिवारिक 3डी फ़िल्म है।

## सन्दर्भ

## बाहरी कड़ियाँ

श्रेणी:३डी फ़िल्म
डुमराँव

**डुमराँव** (Dumraon) भारत के बिहार राज्य के बक्सर ज़िले में स्थित एक नगर है।

## परिचय
डुमराँव पहले भोजपुर रियासत का एक प्रसिद्ध गाँव हुआ करता था। अब यह गाँव न रहकर बक्सर ज़िले का एक प्रसिद्ध शहर और तहसील बन चुका है जिसकी अपनी नगरपालिका है। हिन्दुस्तान के मशहूर शहनाई वादक उस्ताद बिस्मिल्ला ख़ाँ का जन्म इसी शहर के ठठेरी बाजार में 21 मार्च 1916 को हुआ था।

आरा-बक्सर राजमार्ग (NH- 84) से मात्र डेढ किलोमीटर दूर स्थित इस शहर की ज़मीन खेती के लिहाज से बेहद उपजाऊ है। यहाँ के दस्तकारों के हाथ की बनी चटाइयाँ और दरी काफी मशहूर हैं। यहां के बने सिंधोरे (vermilion pot) जो खरवार जाति (अनुसूचित जनजाति)के लोगों द्वारा बनाया जाता है,की देश के अलावे विदेशों तक मांग होती है। राजगढ़ स्थित 'बांके बिहारी मन्दिर', 'काली जी का मन्दिर' व 'डुमरेजनी माई का मन्दिर' यहाँ के प्रसिद्ध पर्यटन स्थल हैं। बरतानिया जमाने के बने हुए वास्तुकला के अनेक स्थान भी दर्शनीय हैं जिन्हें देखने विदेशी पर्यटक प्राय: यहाँ आते रहते हैं। इसके साथ ही एन एच 84 पर पुराना भोजपुर में राजा भोज के 26 वेन राजा ने पूर्वोत्तर राज्यों की जीत की खुशी में राजा भोज के किले को स्थापित किया था, यहां 1000 से 1026 तक उन्होंने राज किया था, आज वो किला के नाम पर खंडहर के अवशेष आज भी उसकी दास्तान को बयां करते हैं।

## भूगोल
डुमराँव भारत के मानचित्र पर भूमध्य रेखा से 25.55 डिग्री उत्तर व 84.15 डिग्री पूर्व () में स्थित है। समुद्र तल से इसकी उँचाई 61 मीटर (लगभग 200 फीट) है।

## जनसांख्यकी
भारतवर्ष की 2001 की जनगणना के अनुसार डुमराँव की कुल जनसंख्या 45,796 थी। इनमें 53% पुरुष व 47% स्त्रियाँ थीं। इस शहर की औसत साक्षरता दर उस समय 54% थी जो राष्ट्रीय साक्षरता दर (59.5%) से कम आँकी गयी थी। इसमें भी पुरुष 64% और महिलायें 43% ही शिक्षित हो पायी थीं। कुल जनसंख्या में 17% भाग उन बच्चों का था जिनकी आयु 6 वर्ष से भी कम थी।

## इन्हें भी देखें
* बक्सर ज़िला

## सन्दर्भ

श्रेणी:बक्सर जिला
श्रेणी:बिहार के शहर
श्रेणी:बक्सर ज़िले के नगर
जेसन सेगल

**जेसन जॉर्डन सेगल** () एक अमरिकी अभिनेता है। यह सीबीएस के *[[हाउ आई मेट योर मदर‎]]* पे अपने किरदार मार्शल एरिक्सन के लिए जाने जाते हैं। इन्होने कई फ़िल्में भि कि है जिसमें *[[गुलिवर ट्रैवल्स]]* और *[[द मपेट्स (फ़िल्म)|द मपेट्स]]* शामिल है।

## फ़िल्मोग्राफी
### फ़िल्में
[thumb|right|सेगल [रशिदा जोन्स और पॉल रूड्ड के साथ *आय लव यु, मैन* के प्रिमियर पर, मार्च 2009]]

### टेलिविज़न
[thumb|right|सेगल [जॉस विडन और निल पैट्रिक हैरिस के साथ सितंबर 2011 में]]

## सन्दर्भ

## बाहरी कड़ियाँ

श्रेणी:जीवित लोग
श्रेणी:अमेरिकी अभिनेता
श्रेणी:1980 में जन्मे लोग
प्रिमोर्स्की क्राय

[thumb|220px|[रूस में प्रिमोर्सकी क्राय का स्थान]]
thumb|220px|दुनिया के अधिकतर जंगली साइबेरियाई बाघ प्रिमोर्सकी क्राय में रहते हैं
**प्रिमोर्स्की क्राय** (रूसी: Примо́рский край), जिसे पहले प्रिमोर्ये (Примо́рье) भी कहा जाता था, रूस का एक संघीय खंड है जो क्राय का दर्जा रखता है। रूसी भाषा में 'प्रिमोर्सकी' का मतलब 'समुद्री' होता है इसलिए इस राज्य को कभी-कभी 'समुद्री प्रांत' या 'समुद्री क्षेत्र' भी कहा जाता है। इसका प्रशासनिक केंद्र और राजधानी व्लादिवोस्तोक का शहर है। प्रिमोर्सकी क्राय का क्षेत्रफल वर्ग १,६५,९०० किमी है और सन् २०१० की जनगणना में इस प्रांत की आबादी १९,५६,४२६ थी।

## भूगोल
प्रिमोर्सकी क्राय की सरहदें दक्षिण में चीन और उत्तर कोरिया से मिलती हैं, जबकि पूर्व में जापान सागर का पानी है। इस राज्य का अधिकांश हिस्सा पहाड़ी है और ८०% पर जंगल विस्तृत हैं। यहाँ की सबसे बड़ी पर्वत शृंखला सिख़ोते-अलीन पर्वत है। इधर बहुत से प्राचीन ज्वालामुखियों के खँडहर भी मिलते हैं और कई नदियाँ-नाले बहते हैं। वनों में बहुत से जानवर मिलते हैं, जैसे की उस्सुरियाई भालू, अमूरी शेर, भिन्न प्रकार के हिरन, जंगली सूअर और बहुत प्रकार के पक्षी।

## मौसम
यह एक ठंडा इलाक़ा है। इसके उत्तरी भाग में सालभर का औसत तापमान लगभग १ °सेंटीग्रेड और दक्षिणी तटवर्ती क्षेत्र में ५.५ °सेंटीग्रेड रहता है। सर्दियों में कई स्थानों पर भारी बर्फ़बारी होती है।

## इन्हें भी देखें
* व्लादिवोस्तोक
* रूस के संघीय खंड
* रूस के क्राय

## सन्दर्भ


श्रेणी:प्रिमोर्सकी क्राय
श्रेणी:रूस के क्राय
श्रेणी:रूस के प्रशासनिक विभाग
जानकीपुरम

** जानकीपुरम ** उत्तर प्रदेश की राजधानी लखनऊ का एक आवासीय एवं वाणिज्यिक, संस्थानीय परिसर है। यह लखनऊ के बड़े क्षेत्रों में से एक है। 

यह तीन भागों में विभाजित है:-
* जानकीपुरम फेस-१ एवं
* जानकीपुरम विस्तार

## खंड
जानकीपुरम लखनऊ का पाचवां रिहायशी क्षेत्र है जानकीपुरम 10 खंडों में बंटा है, जो , सेक्टर A से आरंभ होता है:-
# सेक्टर‘ए 
# सेक्टर‘एच 
# सेक्टर‘च

सेक्टर ए बी सी डी थाना विकास नगर के अंतर्गत आते हैं और बाकि सेक्टर थाना जानकीपुरम के अंतर्गत I जानकीपुरम के डाकघर का पिन कोड 226021 हैI भारत का प्रमुख राजमार्ग NH-24 जो की लखनऊ -दिल्ली राजमार्ग से जाना जाता है यही से होकर गुजरता हैI यहाँ का नजदीकी रेलवे स्टेशन मोहीबुल्लापुर हैI कुर्सी रोड, ठेरी पुलिया, साठ फीट यहाँ के मुख्य व्यापारिक केंद्र है इसके अलावा यहाँ पर कुर्सी रोड की सब्जी मंडी भी बहुत व्यस्त मंडी है, जानकीपुरम के अलावा यहाँ से लगे हुए क्षेत्र जैसे अलीगंज, विकासनगर, कल्यानपुर, आदिल नगर के लोगो के लिए दैनिक आहार में लायी जाने वाली वस्तुओ का एक केंद्र है जहा प्रतिदिन लगभग २००० लोग आते हैं और सब्जियां और फल खरीदते हैंI यहाँ पर सिटी लाइफ मॉल भी है जो आकर्षण का केंद्र हैI

## सन्दर्भ


## बाहरी कड़ियाँ
* लखनऊ विकास प्राधिकरण
* अपना लखनऊ

श्रेणी:लखनऊ
श्रेणी:लखनऊ के क्षेत्र
सौर सम्प्रदाय

सौर आर्थत सूर्य कि उपसना करने वाला सम्प्रदाय **सौर** कहलाते हैं। यह सम्प्रदाय वैदिक काल से ही अस्त्तित्व में है । सनातन धर्म की वर्ण व्यवस्था में सूर्य की उपासना का उलेख मिलता है । ब्राह्मणों में संध्या कर्म में सूर्य की उपासना का ही वर्णन है । "सौर"सूर्य को ही ब्रह्म (संसार के जनक)के रूप में मानते है । वेदों में सूर्य की स्तुतियां  है जिनमे मुख्य "चक्षुषो उपनिषद"  है । 

श्रेणी:हिन्दू धर्म
कॉल्विन तालुकेदार्स कालेज

**कॉल्विन तालुकेदार्स कालेज** लखनऊ में स्थित एक कालेज हैं। गोमती नदी के तट पर तकरीबन 80 एकड़ भूमि के विस्तार में फैले इस कालेज **कॉल्विन तालुकेदार्स कालेज** की स्थापना 11 मार्च 1891 को अवध और आगरा प्रान्त के मुख्य आयुक्त सर आक्लैन्ड काल्विन ने इसके मुख्य भवन की नींव रखी परन्तु वास्तव में यह विद्यालय वर्ष 1892 में प्रारंभ हो सका जब इसमें तत्कालीन रजवाडों और तालुकदार के पाल्यो ने दाखिला लिया। इसमें प्रवेश की एकमात्र तथा अंतिम शर्त राजघराने का पुत्र या पाल्य होना ही थी। यह संस्था विशुद्ध रूप से रजवाडों के पाल्यों को अंग्रजी माध्यम से शिक्षा दिलाने के लिये स्थापित की गयी थी अतः इसमें छात्रों की संख्या 50 से ऊपर न होती थी। जिस वर्ष इस की छात्र संख्या ने 100 का आंकड़ा छुआ उस दिन प्रसन्नतावश विद्यालय में एक दिन का अवकाश घोषित किया गया।

## इतिहास
1891 में अवध और आगरा प्रान्त के मुख्य आयुक्त सर आकलेन्ड काल्विन कलेज के संथापक।"" 

## व्यवस्था
इस कालेज में शिक्षा पाने के लिये राजघराने का पाल्य होने की शर्त को 1933 में हटा लिया गया था। 1965 में इस विद्यालय को भारत सरकार द्वारा देश के प्रमुख विद्यालयों के रूप में चिन्हित करते हुये मेधावी छात्रों को शिक्षित करने के लिये अधिसूचित किया गया। इस कालेज में प्राचार्य तथा उपप्राचार्य अंग्रेज ही हुआ करते थे। विद्यालय आज भी बी0 आई 0 ए0 (ब्रिटिश इन्डिया एसोसिएशन) नामक संस्था के सहयोग से चलता है।

## उपलब्धियां
विद्यालय उज्जैन, तक्षशिला, नालन्दा, सांची और अजन्ता नामक पांच प्रमुख हाउस में बंटा हुआ है। यह्लखनऊ का एक ऐसा विद्यालय है जिसमे भारत की अनेक प्रमुख हस्तियो जैसे अरुण नेहरू, जावेद अख्तर, बाबा सहगल आदि ने शिक्षा प्राप्त की है। इस कालेज में शिक्षा ग्रहण कर विभिन्न क्षेत्रों में प्रसिद्धि पाने वालों में प्रमुख व्यक्ति इस प्रकार है।

अपनी आत्मकथा तरकश में इस कालेज का जिक्र करते हुये जावेद अख्तर ने लिखा है -
""मेरा दाख़िला लखनऊ के मशहूर स्कूल कॉल्विन ताल्लुक़ेदार कॉलेज में छटी क्लास में करा दिया जाता है। पहले यहाँ सिर्फ़, ताल्लुक़ेदारों के बेटे पढ़ सकते थे, अब मेरे जैसे कमज़ातों को भी दाख़िला मिल जाता है। अब भी बहुत महँगा स्कूल है।.. मेरी फ़ीस सत्रह रुपये महीना है (यब बात बहुत अच्छी तरह याद है, इसलिए की रोज... जाने दीजिए)। मेरी क्लास में कई बच्चे घड़ी बाँधते हैं। वो सब बहुत अमीर घरों के हैं। ............ मैंने फैसला कर लिया है कि बड़ा होकर अमीर बनूँगा... "" 
### पुराछात्र
thumb|right|200px|जावेद जाँनिसार अख्तर
* जावेद जान निसार अख्तर, प्रसिध् गीतकार
* रजा हुसैन नामी भूगर्भवेत्ता
* असित देसाई वैमानिकी प्रमुख बंगलौर
* अशोक कुमार बोइंग विमान के डिजाइनकर्ता
* सिमरन सिंह भारतीय क्रिकेट टीम कप्तान
* बाबा सहगल प्रसिद्ध रैप गायक 

;राजनीतिज्ञ
* दिनेश सिंह
* अजीत सिंह
* अवधेश सिंह
* अमरनाथ वर्मा
* जीतेन्द्र प्रसाद
* अरूण नेहरू

;प्रशासनिक अधिकारी
*  अतुल कुमार गुप्ता उत्तर प्रदेश राज्य योजना आयोग के उपाध्यक्ष
* एस0बी0 एम0 त्रिपाठी सदस्य राज्य मावाधिकार आयोग पूर्व पुलिस महानिदेशक उत्तर प्रदेश
* जफर इब्राहीम पूर्व पुलिस महानिदेशक बिहार
* बी0एन 0 मिश्रा आई पी एस उत्तर प्रदेश
* अनिल स्वरूप आई ए एस
* अमरनाथ राय आई एफ एस भारतीय विदेश सेवा
* आफताब अली अहमद आई पी एस हैदराबाद
* ए0 के0 पुरी बैंकिग प्रमुख भारतीय स्टेट बैक

## सन्दर्भ

श्रेणी:लखनऊ के विद्यालय
खोहरा

**खोहरा** (Khohra) भारत के राजस्थान राज्य के अलवर ज़िले की लक्ष्मणगढ़ तहसील में स्थित एक गाँव है।

## इन्हें भी देखें
* अलवर ज़िला

## सन्दर्भ

श्रेणी:राजस्थान के गाँव
श्रेणी:अलवर ज़िला
श्रेणी:अलवर ज़िले के गाँव
2011 रूसी विरोध

thumb
right|thumb
thumb|left
thumb|left

**2011 रूसी विरोध** रूसी विधायी चुनाव प्रक्रिया, जो कई रूसी और विदेशी पत्रकारों, राजनीतिक कार्यकर्ताओं और जनता के सदस्यों त्रुटिपूर्ण माना जाता के लिए एक प्रतिक्रिया के रूप में शुरू किया। 10 दिसम्बर 2011, छोटे पैमाने पर प्रदर्शनों की एक सप्ताह के बाद, रूस मास्को में सोवियत संघ के पतन के बाद से सबसे बड़ा विरोध प्रदर्शन को देखा. विरोध का ध्यान सत्तारूढ़ पार्टी, यूनाइटेड रूस और व्लादिमीर पुतिन, वर्तमान प्रधानमंत्री और पिछले दो शब्द राष्ट्रपति, जो अपने इरादे की घोषणा 2012 में राष्ट्रपति पद के लिए फिर से चलाने गया है।

## इन्हें भी देखें
*रूस की संसद
*रूस

## लिंक
* Russian protests erupt after election // CBC News
* Антон Тушин, Фоторепортаж с митинга на Чистых прудах-2 // Ридус 5.12.2011 21:51
* В митинге «Солидарности» на Чистых прудах участвовали от двух до десяти тысяч человек // Ридус 5.12.2011, 22:27
* После митинга на Чистых прудах задержаны больше 300 человек // Ридус 6.12.2011 00:54
* Телерепортаж // НТВ
* Акция оппозиции против выборов | Живой Журнал:5 декабря в 19 ч. 00 мин.
* Шествие после митинга 5 декабря 2011 года в Москве. Видеосъёмка, сделанная очевидцем из окна многоэтажного дома (1 мин. 7 сек.)
* События 5—6 декабря. Как согласованный митинг оппозиции превращался в революцию, но не превратился (ХРОНИКА СОБЫТИЙ) //Новая Газета 5.12.2011
* События вечера 6 декабря. Митинг оппозиции на Триумфальной площади // Новая газета 06.12.2011
* Зарубежные СМИ констатировали, что Россия устала от Путина
* Russia gets tired of the Putin show
* Ordinary Russians are powerless against the party of 'thieves and crooks'

श्रेणी:राजनीति
श्रेणी:रूस
व्लादिवोस्तोक

[thumb|220px|व्लादिवोस्तोक [ज़ोलोतोय रोग खाड़ी के किनारे बसा हुआ है]]
[thumb|220px|[प्रिमोर्स्की क्राय राज्य के दक्षिणी भाग में व्लादिवोस्तोक की स्थिति]]
thumb|220px|व्लादिवोस्तोक शहर के केन्द्रीय भाग में स्थित फ़ोकीना मार्ग का नज़ारा
**व्लादिवोस्तोक** (रूसी: Владивосто́к) रूस के सुदूर पूर्व में स्थित एक शहर है और रूस के प्रिमोर्स्की क्राय राज्य की राजधानी है। यह ज़ोलोतोय रोग खाड़ी के मुख पर स्थित है और रूस की चीन व उत्तर कोरिया के साथ लगी सरहदों के पास है। सन् २००२ की जनगणना में इसकी आबादी ५,९४,७०१ गिनी गई थी जो २०१० की जनगणना में थोड़ी-सी घट कर ५,९२,०६९ हो गई। व्लादिवोस्तोक का प्राकृतिक बंदरगाह बहुत बढ़िया माना जाता है और रूस की नौसेना का प्रशान्त महासागर बेड़ा, जिसका ज़िम्मा पूरे प्रशांत महासागर क्षेत्र में रूस के हितों की रक्षा करना है, इसी बंदरगाह को अपना मुख्य अड्डा बनाए हुए है।

## नाम का अर्थ
'व्लादिवोस्तोक' दो रूसी शब्दों को जोड़कर बना है। 'व्लाद' (Влад) का अर्थ है 'राजा' या 'मालिक' और रूसी नामों में यह उसी तरह प्रयोग होता है जिस तरह कुछ भारतीय नामों में 'इंद्र' या 'ईश' होता है। 'वोस्तोक' (восто́к) का अर्थ है 'पूर्व'। इन दोनों को मिलाकर 'व्लादिवोस्तोक' का अर्थ है 'पूर्व का राजा/मालिक' और यह नाम इसलिए रखा गया क्योंकि यह रूस का सब से पूर्वी बड़ा नगर है।

## भूगोल और मौसम
व्लादिवोस्तोक मुरावयोव-अमूर्स्की प्रायद्वीप (पॅनिनसुला) के दक्षिणतम भाग पर स्थित है। यह इलाक़ा थोड़ा-बहुत पहाड़ी है और इसका सबसे ऊँचा स्थान २५७ मीटर ऊँचा ख़ोलोदिलनिक पर्वत (гора́ Холоди́льник) है। जनवरी में यहाँ बहुत सर्दी पड़ती है और औसत तापमान −१३.२ °सेंटीग्रेड होता है जबकि अगस्त में औसत तापमान २०.६ °सेंटीग्रेड होता है। सर्दियों में यहाँ काफ़ी बर्फ़ गिरती है।

## अर्थव्यवस्था और व्यापार
यहाँ के लोगों की आय के मुख्य स्रोत समुद्री व्यापार, मछली पकड़ना और रूसी नौसेना से सम्बंधित नौकरियाँ हैं। व्लादिवोस्तोक के कुल उत्पादन का तीन-चौथाई हिस्सा मछलियों को पकड़कर उनसे सम्बंधित व्यापार से आता है। व्लादिवोस्तोक से लगी हुई ज़ोलोतोय रोग खाड़ी जापान सागर से मिलती है और बहुत सी जापानी गाड़ियाँ समुद्री जहाज़ों से यहाँ लाइ जाती हैं। इन गाड़ियों की बेच-ख़रीद भी इस शहर के लिए एक बड़ा आमदनी का स्रोत है। हर वर्ष यहाँ ढाई लाख जापानी गाड़ियाँ बेचीं जाती हैं जिनमें से दो लाख रूस के अन्य भागों में ले जाई जाती हैं।

## इन्हें भी देखें
* प्रिमोर्स्की क्राय
* ज़ोलोतोय रोग
* ख़ोलोदिलनिक पर्वत
* रूस

## सन्दर्भ


श्रेणी:प्रिमोर्सकी क्राय
श्रेणी:रूस के नगर
ख़ोलोदिलनिक पर्वत

thumb|230px|ख़ोलोदिलनिक पर्वत का एक दृश्य
**ख़ोलोदिलनिक पर्वत** (रूसी: гора́ Холоди́льник, रोपा ख़ोलोदिलनिक; अथवा со́пка Холодильник, सोपका ख़ोलोदिलनिक) रूस के सुदूर पूर्व में स्थित राज्य प्रिमोर्स्की क्राय की राजधानी व्लादिवोस्तोक का सब से ऊँचा पहाड़ है। यह २५७ मीटर (८४३ फ़ुट) की ऊँचाई रखता है और सिख़ोते-अलीन पर्वत शृंखला की एक चोटी है।

## नाम का उच्चारण और अर्थ
ध्यान दीजिये कि 'ख़ोलोदिलनिक' में 'ख़' के अक्षर का उच्चारण 'ख' से ज़रा भिन्न है। रूसी भाषा में 'ख़ोलोदिलनिक' का अर्थ 'फ़्रिज' (खाना ठंडा रखने वाला उपकरण) होता है।

## भौगोलिक अक्षांश-रेखांश स्थिति
अक्षांश-रेखांश (लैटिट्यूड-लॉन्गीट्यूड) के हिसाब से ख़ोलोदिलनिक पर्वत ४३°८'४३" उत्तर और १३१°५६'२४" पूर्व () पर स्थित है।

## इन्हें भी देखें
* व्लादिवोस्तोक
* प्रिमोर्स्की क्राय

## सन्दर्भ


श्रेणी:प्रिमोर्सकी क्राय
श्रेणी:रूस के पर्वत
श्रेणी:एशिया के पर्वत
ज़ोलोतोय रोग

thumb|230px|अंतरिक्ष से ज़ोलोतोय रोग खाड़ी (चित्र के बीच में सींग या ऊँगली के आकार वाला पानी का क्षेत्र) और व्लादिवोस्तोक शहर का नज़ारा
thumb|230px|ज़ोलोतोय रोग खाड़ी का मुख और इसके इर्द-गिर्द बसा व्लादिवोस्तोक शहर
**ज़ोलोतोय रोग** (रूसी: Золотой Рог, अंग्रेज़ी: Zolotoy Rog) एक सींग के आकार वाली समुद्री खाड़ी है जिस से रूस के सुदूर पूर्वी प्रांत प्रिमोर्स्की क्राय का तट लगता है। यह खाड़ी आगे चलकर जापान सागर में मिल जाती है। इसके सींगनुमा आकार की लम्बाई सात किलोमीटर है और चौड़ाई लगभग दो किलोमीटर है। पानी की गहराई २० से २७ मीटर के दरमियान है। अपने आकार की वजह से यह एक बढ़िया प्राकृतिक बंदरगाह है, जिस वजह से इसके मुख पर स्थित व्लादिवोस्तोक नगर भी फला-फूला है।

## नाम की उत्पत्ति और इतिहास
१९वीं शताब्दी में चीनी स्रोतों में इसे खाड़ी को 'गामत खाड़ी' बुलाया गया है। सन् १८५० के दशक में एक फ़्रांसिसी जहाज़ ने यहाँ कुछ देर के लिए लंगर डाला था और यह पहली ज्ञात यूरोपीय नौका थी जो कुछ समय के लिए ज़ोलोतोय खाड़ी में रुकी। कुछ वर्षों बाद क्रीमिया के युद्ध के दौरान 'विन्चॅस्टर' नाम की ब्रिटिश जंगी नौका ने भी यहाँ लंगर डाला और इसे 'मई बन्दरगाह' (Port May, पोर्ट मे) का नाम दिया। १८५९ मे रूस के राजदरबार से सम्बन्ध रखने वाले निकोलाय मुरावयोव-अमूर्स्की (Никола́й Муравьёв-Аму́рский) ने जब इस बंदरगाह तो देखा तो उन्हें यह तुर्की के इस्तानबुल शहर की बंदरगाह से मिलती जुलती लगी। उस बंदरगाह का नाम 'सोने का सींग' (तुर्की: Altın Boynuz, अल्तिन बोयनुज़; अंग्रेज़ी: Golden Horn, गोल्डन हॉर्न) है। इसलिए उन्होने इस बंदरगाह का नाम रूसी भाषा में 'ज़ोलोतोय रोग', रखा जिसका अर्थ भी 'सोने का सींग' है।

## इन्हें भी देखें
* प्रिमोर्स्की क्राय
* जापान सागर
* व्लादिवोस्तोक

## सन्दर्भ


श्रेणी:प्रशांत महासागर की खाड़ियाँ
श्रेणी:रूस की खाड़ियाँ
श्रेणी:प्रिमोर्सकी क्राय
श्रेणी:रूस
शंकर महादेवन

**शंकर महादेवन** () एक भारतीय गायक है और शंकर-एहसान-लॉय तिहरी का हिस्सा है। शंकर महादेवन को चार बार राष्ट्रीय फ़िल्म पुरस्कार, जिसमें तीन बार सर्वश्रेष्ठ पुरुष पार्श्वगायक के लिए और एक बार सर्वश्रेष्ठ संगीत निर्देशक के लिए दिया जा चुका है। सन २०१९ में उन्हें भारत सरकार ने पद्म श्री से सम्मानित किया। महादेवन ने *शंकर महादेवन अकादमी* की स्थापना की, जो दुनिया भर के संगीत के छात्रों को ऑनलाइन भारतीय संगीत सीखाता है। 2015 में, उन्होंने मराठी फ़िल्म *कटयार कलजात घुसली* में एक अभिनेता के रूप में पहली बार अभिनय करते नजर आये थे, जो कि 1960 के दशक के प्रशिध्द नाटक का रूपांतर था। उन्होंने तमिल, मराठी, हिंदी, कन्नड़ और अंग्रेजी भाषा में गीत गाये है। उनका पहला एलबम "ब्रीथलेस" था, जिसमें उन्होंने एक सांस मेँ गाने गाये थे।

## व्यक्तिगत जीवन
शंकर महादेवन का जन्म चेंबूर, मुंबई में केरल के पलक्कड़ से आ कर बसे एक तमिल परिवार में हुआ था। उन्होंने बचपन से ही हिन्दुस्तानी और कर्नाटक संगीत सीखना आरम्भ कर दिया था, और पांच साल की उम्र में ही वीणा बजाना शुरू कर दिया था। महादेवन ने प्रसिद्ध मराठी संगीतकार पंडित श्रीनिवास खले से संगीत की शिक्षा ग्रहण की। महादेवन ने 1988 में कंप्यूटर विज्ञान और सॉफ्टवेयर इंजीनियरिंग में स्नातक किया, और संगीत के क्षेत्र में आने से पहले लिडिंग एज नाम की कम्पनी में एक सॉफ्टवेयर इंजीनियर के रूप में कार्यरत थे।. उनकी पत्नी का नाम संगीता महादेवन है, और उनके दो पुत्र है। ज्येष्ठ पुत्र सिद्धार्थ महादेवन गायक हैं, जिन्होंने 2013 के फ़िल्म *[[भाग मिल्खा भाग]]* के गीत "जिंदा" से गायिकी की शुरूआत की। उनका छोटा पुत्र, शिवम महादेवन, भी एक गायक है जिसने 2013 में *[[धूम 3]]* के गीत "बन्दे हैं हम" में गीत गाया है। महादेवन ने तमिल, मराठी, हिंदी, और अंग्रेजी भाषा में भी गीत गाये है।

## सन्दर्भ

## बाहरी कड़ियाँ

* सरकारी वेबसाइट
* शंकर महादेवन अकादमी
* 

श्रेणी:गायक
श्रेणी:भारतीय गायक
श्रेणी:हिन्दी पार्श्वगायक
श्रेणी:तमिल पार्श्वगायक
श्रेणी:पार्श्वगायक
श्रेणी:मराठी पार्श्वगायक
श्रेणी:1967 में जन्मे लोग
श्रेणी:जीवित लोग
श्रेणी:मुंबई के लोग
अगौरा हिल्स

**अगौरा हिल्स** () कैलिफोर्निया का एक शहर है।

## सन्दर्भ
जाने पुतिन चाहिए

"जाने पुतिन चाहिए" - एक ही नाम और जनता के लिए एक खुला प्रधानमंत्री व्लादिमीर पुतिन के इस्तीफे की मांग पत्र के लिए हस्ताक्षर एकत्र अभियान की वेबसाइट. अभियान इंटरनेट मार्च 10 2010 सार्वजनिक संगठनों के विरोध के कार्यकर्ताओं की एक संख्या है, साथ ही रूसी संस्कृति के कई प्रसिद्ध आंकड़े में .
सर्जक और उपचार के प्रमुख लेखक, "पुतिन जाना चाहिए" था आंद्रेई Piontkovsky

संदेश, को संबोधित किया, "रूस के नागरिकों के लिए" एक अत्यधिक महत्वपूर्ण स्वर में बनाए रखा है और व्लादिमीर पुतिन के एक अत्यंत नकारात्मक मूल्यांकन किया है।

पता सूचीबद्ध पुतिन युग में सुधार का संदेश ("सभी कि संभव था ही विफल करने के लिए की विफलता") के लेखक के अनुसार में विफल रहा है और दूसरा चेचन युद्ध और रूसी शहरों में मकानों की बमबारी के रूप में इस तरह की घटनाओं को दर्शाता है।
संदेश उसके maniacal जुनून के "हर कल्पनीय रास्ते में गैस पाइप बिछाने के लिए, महत्वाकांक्षी लागत (सोची ओलंपिक या रूसी द्वीप करने के लिए पुल की तरह) परियोजनाओं, जो पूरी तरह देश में contraindicated हैं की दीक्षा सबूत है, जहां एक बड़े" को पुतिन भविष्य को समझने की विफलता 'के लेखक के अनुसार आबादी के गरीबी रेखा से नीचे जीवन. "
अपील भी देर से राष्ट्रपति बोरिस येल्तसिन और उसके मुहासिरा ("परिवार"), राय के पत्र में, एक के लिए अपनी खुद की सुरक्षा सुनिश्चित करने के प्रयास में राष्ट्रपति कार्यालय में व्लादिमीर पुतिन नामित की आलोचना की. वर्तमान रूसी राष्ट्रपति, दिमित्री मेदवेदेव बकाया "आज्ञाकारी कायममुकाम," "आधुनिक शिमोन Bekbulatovich नामित किया गया था।"
लेखकों के लिए कानून प्रवर्तन अधिकारियों के खिलाफ "अपने लोग" मत जाओ और के लिए नहीं ले जाने के लिए बाहर कॉल "भ्रष्ट आपराधिक आदेश."

## सूत्रों


## सन्दर्भ
* वेबसाइट अभियान "पुतिन जाना चाहिए"
* / नेटवर्क / प्रत्यक्ष इलेक्ट्रॉनिक लोकतंत्र, "पुतिन जाना चाहिए"

श्रेणी:रूस
गन्धर्व वेद

**गंधर्व वेद** चार उपवेदों में से एक उपवेद है। अन्य तीन उपवेद हैं - आयुर्वेद, शिल्पवेद और धनुर्वेद। गन्धर्ववेद के अन्तर्गत भारतीय संगीत, शास्त्रीय संगीत, राग, सुर, गायन तथा वाद्य यन्त्र आते हैं। गन्धर्व वेद सामवेद का उपवेद है। गन्धर्व वेद में ध्वनि के मूल तत्व को प्रदर्शित किया गया है। प्राचीन शास्त्रों में वर्णित है कि सम्पूर्ण सृष्टि की उत्पत्ति नाद यानी ध्वनि से उत्पन्न हुई है एक है आहत नाद एव दूसरा है अनाहत नाद उसी ध्वनि या नाद को गन्धर्व कहा गया है अर्थात गन्धर्व से सम्पूर्ण सृष्टि की उत्पत्ति हुई है।

**गन्धर्ववाद** *के अनुसार सम्पूर्ण सृष्टि की उत्पत्ति गन्धर्व अर्थात ध्वनि से हुई है जो कि प्राचीन वैदिक शास्त्र में भी स्पष्ट वर्णित है। आज विज्ञान का युग है जँहा सृष्टि की उत्पत्ति के विषय में अनेक सिद्धान्त प्रतिपादित की गई है जिसमें एक सिद्धांत सृष्टि की उत्पत्ति ध्वनि तरंग से हुई है कहता है* **।**

## परिचय
भारतीय शास्त्रीय संगीत की उत्पत्ति वेदों से मानी जाती है। सामवेद में संगीत के बारे में गहराई से चर्चा की गई है। भारतीय शास्त्रीय संगीत गहरे तक आध्यात्मिकता से प्रभावित रहा है, इसलिए इसकी शुरुआत मनुष्य जीवन के अंतिम लक्ष्य मोक्ष की प्राप्ति के साधन के रूप में हुई। संगीत की महत्ता इस बात से भी स्पष्ट है कि भारतीय आचार्यों ने इसे 'पंचम वेद' या गंधर्व वेद की संज्ञा दी है। भरत मुनि का नाट्यशास्त्र पहला ऐसा ग्रंथ था जिसमें नाटक, नृत्य और संगीत के मूल सिद्धांतों का प्रतिपादन किया गया है।

## बाहरी कड़ियाँ

श्रेणी:वेद
श्रेणी:भारतीय संगीतin literature not be enough and how how can be possible for the
कलन का मूलभूत प्रमेय

**कलन का मौलिक प्रमेय** एक प्रमेय है जो एक फलन के अवकलन की अवधारणा को उसके समाकलन की अवधारणा के साथ जोड़ता है। दो प्रक्रियाएँ एक स्थिर मान के अतिरिक्त एक दूसरे के व्युत्क्रम हैं जो इस बात पर निर्भर करता है कि कोई क्षेत्र की गणना कहाँ से शुरू करता है।
## औपचारिक प्रमेय
प्रमेय के दो भाग हैं। प्रथम भाग एक प्रत्यवकलज के अवकलज से सम्बन्धित है, जबकि द्वितीय भाग प्रत्यवकलज और निश्चित समाकलज के बीच के सम्बन्ध से सम्बन्धित है।

### प्रथम प्रमेय
मान लीजिए कि बन्द अन्तराल [a,b] पर f एक सन्तत वास्तविक-मान फलन है तथा F(x) निम्नोल्लेखित क्षेत्रफल फलन द्वारा परिभाषित है: 
:F(x)=\int_a^xf(x)\,dx

तब सभी x\in[a,b] हेतु F'(x)=f(x)।
#### उपपत्ति
### द्वितीय प्रमेय
मान लीजिए कि बन्द अन्तराल [a, b]  पर ƒ एक सन्तत फलन है और ƒ का प्रत्यवकलज F है। तब 
:\int_a^b f(x)\,\mathrm{d}x=F(x)_a^b=F(b)-F(a)।
#### उपपत्ति
## बाहरी कड़ियाँ
* James Gregory's Euclidean Proof of the Fundamental Theorem of Calculus at Convergence
* Isaac Barrow's proof of the Fundamental Theorem of Calculus

श्रेणी:कैलकुलस के प्रमेय
जेओफ्री रश

**जेओफ्री रश** () एक ऑस्ट्रेलियन फ़िल्म अभिनेता व फ़िल्म निर्माता है। वह *[[पाइरेट्स ऑफ द कैरेबियन|समुंदर के लुटेरे फ़िल्म श्रृंखला]]* में कप्तान बारबोसा कि भुमिका के लिए जाने जाते है। वह उन कुछ चुनिन्दा लोगों में से है जिन्हे "ट्रिपल क्राउन ऑफ ऐक्टिंग" के साथ अकादमी पुरस्कार, टोनी पुरस्कार व एमी पुरस्कार से सम्मानित किया गया है।

उन्हें एचबीओ पर द लाइफ़ एंड डेथ ऑफ़ पीटर सेलर्स (2004) में पीटर सेलर्स की भूमिका निभाने वाले टेलीविज़न में उनके काम के लिए भी जाना जाता है, जिसके लिए उन्होंने नेशनल ज्योग्राफिक पर अलबर्ट आइंस्टीन के रूप में जीनियस (2017) में प्राइमटाइम एमी अवार्ड जीता।

## सन्दर्भ

## बाहरी कड़ियाँ

श्रेणी:जीवित लोग
श्रेणी:1951 में जन्मे लोग
श्रेणी:अभिनेता
विलियम

विलियम निम्न लोगों का नाम है:

## ब्रिटिश
* विलियम विजयी:(1028-1087):इंग्लैण्ड के पहले नोर्मन राजा
* विलियम लाँगचैम्प:(मृत्यु 1197):बारवीं शताब्दी इंग्लैण्ड में चांसेलर और बिशप
* विलियम ब्लेक:(1757-1827):अंग्रेज़ी कवी
* विलियम शेक्सपीयर:(1564-1616):अंग्रेज़ी साहित्यकार और नाटककार
* विलियम हरशॅल:(1738-1822):ब्रिटिश खगोलशास्त्री और संगीतकार
* विलियम वर्ड्सवर्थ:(1770-1850):अंग्रेज़ी के कवि
* विलियम फ्रीस ग्रीन:(1855-1921):ब्रिटिश फोटोग्राफ़र
* विलियम हेनरी ब्रैग:(1862-1942):ब्रिटिश वैज्ञानिक

## अमेरिकी
* विलियम लार्नड:(1872-1926):अमेरिकी टेनिस खिलाड़ी
* विलियम जॉनस्तन:(1894-1946):1920 के दशक के अमेरिकी टेनिस खिलाड़ी
* विलियम क्लिंटन:(जन्म 1946):संयुक्त राज्य अमेरिका के 42वे राष्ट्रपति
* विलियम शोक्ली:(1910-1989):अमेरिकी वैज्ञानिक
* विलियम एस बरोज:(1914-1997):अमेरिकी साहित्यकार और कवि
* विलियम लेबाव:(जन्म 1927):अमेरिकी भाषाविद

## अन्य
* विलियम मकमहन:(1908-1988):ऑस्ट्रेलिया के 20वे प्रधान मंत्री

## इन्हें भी देखें
* "विलियम" से शुरू होने वाले सभी पृष्ठ
टोनी पुरस्कार

द **एन्टोनिएट्ट पेरी अवॉर्ड फॉर एक्सलन्स इन थीएटर** या सामान्यतः **टोनी पुरस्कार** ब्रॉडवे थीएटर में अभिनय के लिए दिए जाते हैं।

## श्रेणीयाँ
* सर्वश्रेष्ठ नाटक
* सर्वश्रेष्ठ संगीत
* संगीत की सर्वश्रेष्ठ पुस्तक
* सर्वश्रेष्ठ मूल स्कोर
* नाटक का सर्वश्रेष्ठ नविनिकरण
* एक संगीत-नाटक में एक अग्रणी अभिनेता के द्वारा सर्वश्रेष्ठ प्रदर्शन
* एक संगीत-नाटक में एक अग्रणी अभिनेत्री के द्वारा सर्वश्रेष्ठ प्रदर्शन
* एक नाटक में एक अग्रणी अभिनेता के द्वारा सर्वश्रेष्ठ प्रदर्शन
* एक नाटक में एक अग्रणी अभिनेत्री के द्वारा सर्वश्रेष्ठ प्रदर्शन

श्रेणी:पुरस्कार
स्विनी टोड्ड: द डीमन बार्बर ऑफ फ्लिट स्ट्रिट

***स्विनी टोड्ड: द डीमन बार्बर ऑफ फ्लिट स्ट्रिट*** ()

## पात्र
* जॉनी डेप - बेंजामिन बार्कर/स्विनी टोड्ड।
* हेलेना बोनाहैम कार्टर - मिसेस लोवेट्ट।
* ऐलान रिकमैन - जज टर्पिन।
* टोमोथी स्पॉल - बिडल बैमफोर्ड।
* जेन वाइसनर - जोहाना बार्कर।
* साशा बैरन कोहेन - एडोल्फो पिरेली/डेवी कॉलिन्स।
* जेमी कैम्पबेल बोअर - एन्थनी होप।
* लॉरा मिशेल केली - लुसी बार्कर।
* एड सैंडर्स - टोबी रैग।

## सन्दर्भ

## बाहरी कड़ियाँ

श्रेणी:अमेरिकी फ़िल्में
राज्य सिविल सेवा

**[[भारतीय सिविल सेवा]]**के अनुरूप राज्य स्तर पर प्रशासन की सहायता के लिये राज्य सिविल सेवाऐं होती हैं, जिसे राज्य सिविल सेवा के रूप में भी जाना जाता है, 
यह राज्य स्तर की सिविल सेवा है और इसमें राज्य सरकार की स्थायी नौकरशाही होती हैं।
1947 से 50 की अवधि में इन सेवाओं की स्थापना तथा तत्संबंधी अन्य निश्चयों के साथ ही साथ संविधान सभा ने स्वतंत्र भारत के लिए एक संविधान का निर्माण कर दिया और विभिन्न रियासतों के विलयन के बाद देश में राजनीतिक एकता स्थापित हो गई। संविधान का स्वरूप, जिसके अधीन ये लोकसेवाएँ थीं, इन राजनीतिक परिवर्तनों को ध्यान में रखकर स्थिर किया गया था। 

राज्यों का ढाँचा संघात्मक बनाया गया था, तथापि सार्वजनिक सेवारत कर्मचारियों की मनमानी पदच्युति, स्थानांतरण, पदों के न्यूनीकरण आदि से बचाव के लिए सारे देश में एक जैसी व्यवस्था संविधान द्वारा की गई। समस्त देश में सार्वजनिक सेवाओं और पदों पर भरती और नियुक्ति लोकसेवा आयोगों के माध्यम से करने की व्यवस्था की गई। सेवा की स्थितियों, उन्नति, स्थानांतरण, अनुशासनिक कार्यवाही तथा सेवाकाल में हुई क्षति अथवा विवाद आदि की अवस्था में इन कर्मचारियों के अधिकारों से संबंधित नियमादि बनाने के संबंध में भी इन आयोगों की राय लेना आवश्यक माना गया।
शहीद निर्मल महतो चिकित्सा महाविद्यालय

**शहीद निर्मल महतो चिकित्सा महाविद्यालय** (पूर्व नाम: पाटलीपुत्र मेडीकल कालेज एवं अस्पताल) धनबाद में स्थित है। इसकी स्थापना सन 1969 में की गई थी। धनबाद जिले तथा उत्तरी नागपुर का एकमात्र मेडिकल कालेज है।

पाटलिपुत्र मेडिकल कालेज (पीएमसी) धनबाद पाटलिपुत्र मेडिकल अशोक राजपथ पटना के रूप में 1971 में स्थापित किया गया था, कॉलेज बिहार के बगल अस्पताल में सरकार के अभाव के कारण किया गया था पर बाद में निजी प्रबंधन धनबाद कॉलेज का तबादला और सदर अस्पताल, अदालत और अधिक परिसर धनबाद संलग्न SSLNT अस्पताल पुराण बाजार धनबाद और केंद्रीय अस्पताल, शिक्षण उद्देश्य के लिए जगजीवन नगर धनबाद (भारत के विभाग के तहत सरकार के श्रम कल्याण.)

सरायढेला, धनबाद में और भूमि की 60 एकड़ जमीन के आसपास मेडिकल कॉलेज अस्पताल के विस्तार के लिए अधिग्रहण कर लिया था, जहां चिकित्सा (1977 से कार्यात्मक) कॉलेज और अस्पताल (2001-2002 से funtional) के लिए 500 बेड की क्षमता के साथ नए भवनों का निर्माण किया गया। सरायढेला परिसर में वर्तमान में इस अस्पताल है सभी चिकित्सीय विभागों सर्जरी और हड्डी रोग है जो अभी भी सदर अस्पताल परिसर में पुरानी इमारत में funtioning, अदालत धनबाद की उम्मीद है। 
 
## सुविधाएं
पुस्तकालय

छात्रावास

इंटरनेट

खेल

## सन्दर्भ

श्रेणी:चिकित्सा महाविद्यालय
बिरसा प्रौद्योगिकी संस्थान, सिंदरी

thumb|right
**बिरसा प्रौद्योगिकी संस्थान, सिंदरी** (लघु रूप: बीआईटी सिंदरी) (पूर्व नाम: बिहार प्रौद्योगिकी संस्थान, सिंदरी) सिंदरी, झारखंड, भारत में स्थित में एक प्रौद्योगिकी कॉलेज है। यह धनबाद से 27किमी दूर है और झारखंड का पहला सरकारी प्रौद्योगिकी संसथान है। दूसरा राजकीय अभियंत्रण महाविद्यालय लेसलीगंज पलामू (डाल्टनगंज) में 

है।कॉलेज में ए॰आई॰सी॰टी॰ई द्वारा स्वीकृत स्नातक, स्नातकोत्तर और डॉक्टरेट डिग्रियाँ कराई जाती हैं।

संसथान प्रशासनिक और आर्थिक रूप से झारखंड सरकार के विज्ञान और प्रौद्योगिकी विभाग द्वारा चलाया जाता है। शैक्षिक रूप से यह संसथान झारखंड प्रोद्यगिकी विश्वविद्यालय से संबद्ध है। परीक्षाओं का संचालन और डिग्री प्रदान करने का कार्य विश्वविद्यालय द्वारा किया जाता है।

कुछ परियोजनाओं के लिए विश्व बैंक से धन प्राप्त हुआ है। परिसर धनबाद से सड़क और रेल द्वारा अच्छी तरह से जुड़ा हुआ है।

श्रेणी:भारत के अभियान्त्रिकी संस्थान
श्रेणी:झारखंड
स्टील गेट

thumb|left
राजमार्ग क्र 32 पर अवस्थित **स्टील गेट ** धनबाद के प्रमुख उभरते स्थानो में एक है। यह सरायधेला थाना के अन्तर्गत आता है।

कई व्वासायिक सन्स्थान, सरकारी कलोनियो के कारण स्टील गेट तेजी से प्रगति कर रहा है। 

स्टील गेट के आसपास सी सी ड्ब्बलु ओ (पुर्व में हिन्दुस्तान स्टील कलोनी), कोयलानगर, न्यु कलोनी आदि अव्स्थित है। 

## शिक्षा सन्स्थान

पाटलीपुत्र मेडीकल कालेज, डी ए वी, गुरुकुल, आदर्श मध्य विधालय, बाल भारती, धनबाद पब्लिक स्कुल आदि।

## यातायात

धनबाद रेलवे स्टेशन से मात्र 5 किलोमीटर की दुरी पर अवस्थित है। स्टेशन से पेदल रिक्शा, ऑटो रिक्शा, बस, टैक्सी आसनी से उपल्ब्ध है।

श्रेणी:झारखंड
कृत्तिवास रामायण

300px|right|thumb|'''अकाल-बंधन''' : राम द्वारा शक्ति-पूजा का सर्वप्रथम चित्रण कृतिवास रामायण में ही आता है।
**कृत्तिवास रामायण** (बांग्ला : কৃত্তিবাসি রামায়ণ / कृतिबासी रामायण) या 'श्रीराम पाँचाली' (बांग्ला : শ্রীরাম পাঁচালী), की रचना पन्द्रहवीं शती के बांग्ला कवि कृत्तिवास ओझा ने की थी। यह संस्कृत के अतिरिक्त अन्य उत्तर-भारतीय भाषाओं का पहला रामायण है। गोस्वामी तुलसीदास के रामचरित मानस के रचनाकाल से लगभग सौ वर्ष पूर्व **कृत्तिवास रामायण** का आविर्भाव हुआ था। इसके रचयिता संत कृत्तिवास बंग-भाषा के आदिकवि माने जाते हैं। वह छंद, व्याकरण, ज्योतिष, धर्म और नीतिशास्त्र के प्रकाण्ड पण्डित थे। और राम-नाम में उनकी परम आस्था थी।

यह ग्रंथ मूल रामायण का शब्दानुवाद नहीं है बल्कि इसमें मध्यकालीन बंगाली समाज और संस्कृति का विविध चित्रण भी है। बंग-भाषा के इस महाकाव्य में छः काण्ड (आदि काण्ड, अयोध्या काण्ड, अरण्य काण्ड, किष्किन्धा काण्ड, सुन्दर काण्ड और लंका काण्ड) हैं।

## इन्हें भी देखें
* विभिन्न भाषाओं में रामायण
* रामचरितमानस
* रामायण
* बांग्ला साहित्य

## बाहरी कड़ियाँ
* Biography of Krittibas Ojha in Bengali  
* Banglapedia Biography of Krittibas Ojha

श्रेणी:रामायण
श्रेणी:बांग्ला साहित्य
स्पर्शरेखा

300px|right|thumb|रेखा '''s''' बिन्दु '''P''' पर वक्र की स्पर्शरेखा है। S1, S2, S3, S4 आदि अन्य रेखाएँ स्पर्शी नहीं हैं क्योंकि वे दो बिन्दुओं पर वक्र को काटती हैं। रेखा '''n''' बिन्दु '''P''' पर स्पर्शी के लम्बवत है और बिन्दु '''P''' पर वक्र की अभिलम्ब (नॉर्मल) कहलाती है। 

ज्यामिति में किसी समतल में स्थित किसी वक्र की किसी बिन्दु पर **स्पर्शरेखा** या **स्पर्शी** (tangent line या केवल tangent) उस सरल रेखा को कहते हैं जो उस वक्र को उस बिन्दु पर 'बस स्पर्श करती' है, अर्थात् उस वक्र को केवल उसी बिन्दु पर छूती है और अन्य किसी बिन्दु पर नहीं। वक्र **y = f(x)** के बिन्दु x = c पर स्पर्शरेखा बिन्दु (c, f(c)) से होकर गुजरती है और उसकी प्रवणता (slope) f'(c) के बराबर होती है। 

## समीकरण
जब वक्र का समीकरण *y* = *f*(*x*) के रूप में दिया हो तो स्पर्शी की प्रवणता का मान \frac{dy}{dx}
द्वारा निकाला जा सकता है। दी हुई प्रवणता तथा किसी दिये हुए बिन्दु (*X*,&nbsp;*Y*) से जाने वाली सरल रेखा का समीकरण निम्नलिखित है-
:y-Y=\frac{dy}{dx}(X) \cdot (x-X)
जहाँ (*x*,&nbsp;*y*) उस स्पर्शरेखा के उपर स्थित कोई भी बिन्दु हैं और अवकलज (derivative) का मान x=X के लिये निकाला गया हो।

### उदाहरण
माना कि वक्र : *y* = *f*(*x*) = *x*2 के बिन्दु (-1,1) पर स्पर्शरेखा का समीकरण प्राप्त करना है। यहाँ *f' *(-1) = -2 है। अतः स्पर्शरेखा का समीकरण निम्नलिखित होगा-
:y-1=-2(x+1)
या, *y* = -2*x*-1 

500px|thumb|center|एक वक्र के विभिन्न बिन्दुओं पर स्पर्शरेखा का चलित रूप में प्रदर्शन

## अभिलम्ब के समीकरण
किसी वक्र के किसी बिन्दु पर अभिलम्ब (normal line) वह सरल रेखा है जो दिये गये बिन्दु से गुजरती है तथा उस बिन्दु पर स्पर्शरेखा के लम्बवत होती है। दो परस्पर लम्बवत रेखाओं की प्रवणताओं का गुणनफल **−1** होता है, अतः यदि दिये गये वक्र का समीकरण *y* = *f*(*x*) हो तो अभिलम्ब की प्रवणता का मान
:-\frac{1}{\frac{dy}{dx}}
होगा तथा अभिलम्ब रेखा का समीकरण निम्नलिखित होगा-
:(X-x)+\frac{dy}{dx}(Y-y)=0.

## सन्दर्भ

## इन्हें भी देखें
* अनंतस्पर्शी (Asymptote)
* अभिलम्ब (Normal)

## बाहरी कड़ियाँ
* Tangent to a circle With interactive animation
* Tangent and first derivative - An interactive simulation
* The Tangent Parabola by John H. Mathews

श्रेणी:वैश्लेषिक ज्यामिति
श्रेणी:अवकल ज्यामिति
श्रेणी:प्राथमिक ज्यामिति
मंडावा

**मंडावा** (Mandawa) भारत के राजस्थान राज्य के झुंझुनू ज़िले में स्थित एक नगर है। यह शेखावाटी क्षेत्र का हिस्सा है। मंडावा उत्तर में जयपुर से 190 किमी स्थित है। मंडावा अपने किले और हवेली के लिए जाना जाता है।

## इन्हें भी देखें
* झुंझुनू ज़िला

## बाहरी कड़ियाँ
* राजस्थान सरकार पर्यटन वेबसाइट
* मंडावा, हवेली के ग्रामीण सार

## सन्दर्भ

श्रेणी:राजस्थान के शहर
श्रेणी:झुंझुनू ज़िला
श्रेणी:झुंझुनू ज़िले के नगर
सुर्मा नदी

**सुर्मा** भारत के असम राज्य और बांग्लादेश की नदी है। मणिपुर की उत्तरी पर्वतमाला से यह नदी निकलती है। इस नदी का उद्गम जप्वो (Japvo) के दक्षिणी पर्वतस्कंधों के मध्य में है। यहाँ से निकलने के बाद यह मणिपुर की पहाड़ियों से होकर बहती है। मणिपुर एवं कछार में इस नदी का नाम बराक है। कछार जिले में बदरपुर से कुछ आगे यह दो शाखाओं में बँट जाती है- उत्तरी शाखा और दक्षिणी शाखा। उत्तरी शाखा सुर्मा कहलाती है और बंगलादेश के सिलहट जिले से होकर बहती है। दक्षिणी शाखा कुसिआरा कहलाती है और यह पुन: बिबियाना या कालनी एवं बराक नामक शाखाओं में विभाजित हो जाती है। ये दोनों शाखाएँ आगे चलकर उत्तरी शाखा से मिल जाती है। बंगलादेश के मैमनसिंह जिले के भैरव बाजार नामक स्थान पर सुर्मा नदी ब्रह्मपुत्र की पुरानी शाखा से मिलती है। उद्गम स्थल से लेकर इस संगमस्थल तक सुर्मा नदी की कुल लंबाई लगभग 896 किमी है। अब यह इस संगमस्थल से लेकर नारायण गंज एवं चाँदपुर के मध्य तक, जहाँ सुर्मा एवं ब्रह्मपुत्र का संयुक्त जल गंगा से मिलता है, मेघना कहलाती है।

श्रेणी:भारत की नदियाँ
जायसवाल ब्राह्मण

जायसवाल एक हिंदू समुदाय (मुख्य रूप से भारत में ) कलवार जाती द्वारा इस्तेमाल किया जाने वाला उपनाम है जिसकी कई शाखाएँ हैं। ये लोग पुरातन में शराब के व्यापार में राजा थे l हालांकि वर्तमान में इनकी अधिकांशतः वर्ग से जुड़े हुए लोग अलग अलग क्षेत्र में अग्रसर है l  

एक कहावत है ,कि,

जिस जमाने में लोगो के पास बमुश्किल झोपड़ियां नसीब नहीं थी l तब कलवारो का बड़े बड़े भट्टी , कारखानों , ठेके होती थी l

## उल्लेखनीय लोग
* अनंतराम जायसवाल ( भारतीय राजनीतिज्ञ))
* यशसवी जायसवाल (भारतीय क्रिकेटर) 
* जीसीआर जायसवाल (कुलपति, अवध विश्वविद्यालय ) 
* केपी जायसवाल (इतिहासकार और वकील) 
* नैना जायसवाल (टेबल टेनिस खिलाड़ी) 
* श्रीप्रकाश जायसवाल (भारतीय राजनीतिज्ञ) 
* रजनी राय ( पुडुचेरी के पूर्व लेफ्टिनेंट गवर्नर)                                                                                        
* समिक्षा जायसवाल (भारतीय अभिनेत्री) 
* समीक्षा जायसवाल (टीवी अभिनेत्री)
* अंकुश जायसवाल (क्रिकेटर)
* अनुपमा जायसवाल ( उत्तर प्रदेश (यूपी) राजनीतिज्ञ)
* दिलीप कुमार जायसवाल (भारतीय राजनीतिज्ञ)
* जीसीआर जायसवाल (कुलपति, अवध विश्वविद्यालय )
* गोरख प्रसाद जायसवाल (भारतीय राजनीतिज्ञ)
* जवाहर लाल जायसवाल (भारतीय राजनीतिज्ञ)
* केपी जायसवाल (इतिहासकार और वकील)
* कामिनी जायसवाल (सुप्रीम कोर्ट वकील)
* मदन प्रसाद जायसवाल (भारतीय राजनीतिज्ञ)
* मनोज कुमार जायसवाल (भारतीय तंत्रिका वैज्ञानिक)
* नवीन जायसवाल ( झारखंड राजनीतिज्ञ)
* पंकज जायसवाल (क्रिकेटर)
* प्रदीप जायसवाल ( महाराष्ट्र राजनीतिज्ञ)
* प्रज्ञा जायसवाल (अभिनेत्री और मॉडल)
* राधेश्याम जायसवाल (यूपी राजनीतिज्ञ)
* राहुल जायसवाल (भारतीय फुटबॉलर)
* राय बहादुर ठाकुर जायसवाल ( झारखंड के व्यवसायी)
* रवींद्र जायसवाल (यूपी राजनीतिज्ञ)
* रितु जायसवाल ( बिहार राजनीतिज्ञ)
* सालिग्राम जायसवाल (स्वतंत्रता सेनानी और राजनीतिज्ञ)
* संजय जायसवाल (भारतीय राजनीतिज्ञ)
* संजीव जायसवाल (अभिनेता)
* संजीव जायसवाल (फिल्म निर्देशक और निर्माता)
* शंकर प्रसाद जायसवाल (भारतीय राजनीतिज्ञ)
* श्रद्धा जायसवाल (टीवी अभिनेत्री)
* श्रेयांश जायसवाल (बैडमिंटन खिलाड़ी)
* राजाराम शास्त्री (भारतीय शिक्षाविद् और राजनीतिज्ञ)
* संजय लाल (प्रसिद्ध विश्व अर्थशास्त्री)
* सुवीरा जायसवाल (भारतीय इतिहासकार)

## सन्दर्भ

श्रेणी:ब्राह्मण
जायसवाल

**जायसवाल** अथवा **जयसवाल** अथवा **जैसवाल** निम्नलिखित में से किसी एक भारतीय समुदाय को इंगित करता है:
* जायसवाल जैन
* जायसवाल ब्राह्मण
मकरध्वज

**मकरध्वज** भगवान शिव के अवतार भगवान हनुमान जी का पुत्र है |  

## जन्म
भगवान श्रीराम की आज्ञा से हनुमान जी लन्का में गए और वहाँ उन्हें जब भूख लगी तो वे वृक्षों के फलों को खाकर उन वृक्षों को भी उखाड़कर फेंकने लगे। जब असुरराज रावण को इस बात का पता चला तो उसने अपने सबसे छोटे पुत्र अक्षयकुमार को हनुमान जी को रोकने भेजा। लेकिन हनुमान जी ने अक्षयकुमार को युद्ध में मार डाला। अपने छोटे भाई की मृत्यु से क्रोधित होकर रावण के बड़े पुत्र मेघनाद ने हनुमान जी को युद्ध में बन्दी बनाया और असुर नरेश रावण के दरबार में ले गया जहाँ रावण ने हनुमान जी की पूंछ को जला दिया लेकिन हनुमान जी ने अपनी जलती हुई पूंछ से सोने की लन्का को ही जला कर राख कर दिया। आग की गर्मी से हनुमान जी को पसीना आ गया और उस पसीने को एक बड़ी मछली ने खाद्य समझकर ग्रहण कर लिया जिससे वह मछली गर्भवती हो गई। एक दिन वह मछली पाताल लोक जा पहुँची जहाँ अहिरावण और महिरावण के सेवकों ने उस मछली को पकडा जिसमें एक शिशु निकला जिसके शरीर का ऊपरी हिस्सा वानर का और निचला हिस्सा मछली का था। उसके बल से प्रभावित होकर अहिरावण और महिरावण ने उसे पाताल का द्वारपाल नियुक्त किया था।  

## पिता से मुलाकात

रावण के कहने पर उसके भाई अहिरावण और महिरावण भगवान श्रीराम और लक्ष्मण को पाताल ले गए जहाँ वे उन दोनों की बलि देने को तैयार हुए। हनुमान जी पाताल लोक में जा पहुंचे। वहाँ उन्हें एक रक्षक दिखाई दिया जिसका ऊपर का शरीर वानर और नीचे का शरीर मछली था। हनुमान जी ने जब पाताल में प्रवेश किया तो उस प्रहरी ने उन्हें रोकते हुए कहा कि वे भगवान शङ्कर के अवतार हनुमान जी के पुत्र हैं और हनुमान जी ने उन्हें बताया कि वे ही हनुमान हैं तो मकरध्वज ने अपने पिता को प्रणाम किया और उन्हें भीतर जाने दिया। भीतर जाते ही हनुमान जी ने पन्चमुखी रूप लिया (यह गरुड़ , नरसिंह , हयग्रीव और वराह का मिश्रित रूप था) और उन पाँच दीयों को एक साथ बुझाया जिसमें अहिरावण और महिरावण के प्राण स्थित थे। उनके मरते ही हनुमान जी ने अपने पुत्र मकरध्वज की मुलाकात भगवान श्रीराम से करवाई और उन्हें धर्म की राह पर चलने की प्रेरणा दी और साथ ही मकरध्वज को पाताल का राजा नियुक्त किया और वापिस युद्ध क्षेत्र में आ गए।       

श्रेणी:रामायण के पात्र